<classify> Wakati mapambano dhidi ya ugonjwa wavirusi vya Corona Covid-19 yakiendelea mengi yamejili na kubwa Zaidi ni kilio cha kuvurugika kwa biashara nyingi hata hivyo wapo ambao wamepata ahueni sasa. Tathimini ya mashirika mbali mbali ya uchumi ikiwemo Benki ya Dunia WB zinaonyesha kuwa sekta ya utalii ndiyo mwathrika namba moja wa janga hili ikifuatia na sekta ya usafiri wa anga zote hizo ni kutokana na kusitishwa kwa safari nyingi duniani. Sekta nyingine zinazoathrika kwa sehemu kubwa ni sekta ya mafuta na gesi, utengenezaji wa mitambo kama magari, ujenzi, ujenzi na huduma za kifedha. Hata hivyo pamoja na athari hizo kuna sekta ambazo unaweza kusema zinanufaika na kuibuka kwa ugonjwa huu moja wapo ikiwa ni sekta ya vifaa tiba na huduma, usindikaji wa chakula na biashara ndogo ndogo. Wengine ni wauza vitakasa mikono kama sanitaiza na sabuni, huduma za teknolojia ya habari na mawasiliano Tehama, Biashara mtandaoni e-commerce na kilimo kwakuwa watu wengi hivi sasa wanahitaji chakula licha ya baadhi ya kazi kusimama.  <topic>: UCHUMI 